  Наталья Тетерина «Удмурт нылкышно кенеш» огазеяськонлэн Сюмси ёросысь ёзэтаз пыриськисьёс котькуд уж борды рос-прос басьтӥсько, со пӧлын элькун ужрадъёс но. Нылкышноослэн калыккуспо нуналзы азьын мер огазеяськонлэн кивалтӥсез Раиса Волкова ивортодэтъя «Удмуртия» агентстволы ужамзы но сюлмаськонъёссы сярысь вераз. Солэн кылъёсызъя, нылкышно кенешчиос туж шаплыесь, котьмар карыны быгатӥсесь но калыкез бурдъясесь. «Удмурт дунне» газет ялӥз вал «Гурт адями» конкурс. Отын ми ужамы туж умой, «Выжызэ утись» номинациын Тукан гуртысь Евдокия Михайловна Ильиных понна сомында куара бичам. Сюмсиос пуктӥзы рекорд, шуизы. Со вожвылъяськон кемалась ортче ни, ноку но сомында куара бичамын ӧй вал. 2 сюрс 304 куара ми бичамы Раиса Волкова, «Удмурт нылкышно кенешлэн» Сюмси ёросысь ёзэтэзлэн кивалтӥсезВормонъёс но шумпотонъёс сяна, огазеяськон азьын шуг-секытъёс но кылдо. Котькытын кадь ик, тужгес но сюлэмшугъяськытӥсез соос пӧлысь — удмурт кылэз дышетон. Раиса Волкова верамъя, нылпи садъёсы лыктыса, пиналъёс анай кылзэс вунэто, малы ке шуоно ёросын удмурт визьнодасьёс уг тырмо. Тани милям сыӵе вань удмурт кылын вераськись нылпимы, нылпи садэ лыктыса, удмурт кылзэ вунэтӥз ни, малы ке шуоно визьнодасез ӟуч, пиналъёс ӟучесь. Серекъяны кутскизы, ми тонэ ум валаське, ми тонэн ум шудэ шуыса. Со дырысь пинал вераськыны удмурт (кылын — ред.) дугдӥз Раиса Волкова, «Удмурт нылкышно кенешлэн» Сюмси ёросысь ёзэтэзлэн кивалтӥсезУдмурт кылэз утьыны дышетсконниын но секытгес, шуэ Раиса Волкова. Со верамъя, школаосын ӟуч кылэз арнялы куать пол дышето, нош анай кылэз — одӥг пол гинэ. Сыӵе югдур быдэс элькунын, соин ик та ужпумез вырӟытытэк, ужрадъёсын гинэ удмурт кылэз азинтыны секытгес луоз, лыдъя огазеяськонлэн кивалтӥсез. Озьы ке но, Сюмси ёросысь кенешчиос пиналъёс понна йӧскалык шулдыръяськонъёс радъяло. Кылсярысь, туэ покчи пиналъёслы «Пичи чеберайёс но батыръёс» вожвылъяськон ортчоз, нош школае ветлӥсьёс анай кылзэс волятыны Удмурт кыллэн арняосаз быгатозы, тодон-валанъёссэс удмурт кылъя олимпиадаын возьматозы. Озьы ик котькуд ар удмурт пиналъёслы йӧскалык ёлка ортче. Мон ачим «Жингырес» ансамбле ветлӥсько. <…> Милям «Жингырес» ансамбльмы ветлӥз Сюмсиысь «Берёзка» нылпи садэ нылпиос доры, кудъёсыз удмурт кылэз дышето. Нуныкае но мынам отчы ветлэ. Отын соослы кырӟамы, кылбуръёс верамы, шудонъёс шудӥмы. Тӥни сыӵе пумиськон ортчытӥм ми Раиса Волкова, «Удмурт нылкышно кенешлэн» Сюмси ёросысь ёзэтэзлэн кивалтӥсезВатсалом, «Удмурт нылкышно кенешлэн» Сюмси ёросысь ёзэтэз улсын «Табань» нылкышно клуб ужа. Со сяна, огазяськонлэн ёзчиосыз «Удмурт Кенешен» но «Шундыен» кусып возё. Тегъёс: Сюмси Удмуртия пиналъёс Мерлык удмурткыл Удмуртнылкышнокенеш удмуртлык  